Leonardo Genoni

Leonardo Genoni (*28. august, 1987, Semione, Švajčiarsko) je švajčiarsky profesionálny hokejový brankár, ktorý aktuálne pôsobí v tíme EV Zug v najvyššej švajčiarskej súťaži NLA. So švajčiarskou reprezentáciou získal tri strieborné medaily z Majstrovstiev sveta (2017, 2024, 2025), pričom v roku 2025 bol na turnaji vyhlásený za najlepšieho brankára a najužitočnejšieho hráča. 

 Kariéra 
Leonardo Genoni patrí najúspešnejším brankárom histórie švajčiarskeho hokeja a to aj napriek tomu, že nikdy nepôosbil v severoamerických hokejových ligách. 

Celú kariéru strávil v najvyššej švajčiarskej súťaži NLA, kde pôsobil v tímoch HC Davos, ZSC Lions, SC Bern a EV Zug. Ligu vyhral celkovo sedemkrát (2009, 2011, 2015 - Davos, 2017, 2019 - Bern, 2021, 2022 - Zug) a šesťkrát vyhral Jacques Plante Trophy pre najlepšieho brankára a v roku 2011 cenu pre najužitočnejšieho hráča súťaže. S Davosom dvakrát vyhral Spenglerov pohár (2007, 2012). 

Na reprezentačnej úrovni reprezentoval Švajčiarsko na jedenástich seniorských Majstrovstvách sveta, na ktorých získal tri strieborné medaily a v roku 2025 vyhlásený za najlepšieho brankára a najužitočnejšieho hráča turnaja, keď 7 zápasoch udržal 0,99 priemer inkasovaného gólu na zápas, 4 čisté kontá a 95,3% úspešnosť zákrokov. 

Ďalej svoju krajinu reprezentoval na dvoch juniorských Majstrovstvách sveta hráčov do 18 rokov (raz v Elitnej divízii a raz v Divízii 1) a dvoch Majstrovstvách sveta hráčov do 20 rokov.

Švajčiarsky výber reprezentoval aj na dvoch olympijských hrách (2018, 2022). V januári 2026 bola oznamená jeho nominácia do zostavy na Zimné olympijské hry 2026.

 Rodina 
Genoniho dvaja bratia sa taktiež venujú hokeju. Tiziano Genoni pôsobil v nižších švajčiarskych ligách ako obranca a Gaetano Genoni ako útočník.

 Referencie 

Kategória:Narodenia 28. augusta
Kategória:Narodenia v 1987
Kategória:Švajčiarski hokejisti
Kategória:Švajčiarski hokejoví brankári
Kategória:Účastníci MS v hokeji 2011
Kategória:Účastníci MS v hokeji 2014
Kategória:Účastníci MS v hokeji 2015
Kategória:Účastníci MS v hokeji 2017
Kategória:Účastníci MS v hokeji 2018
Kategória:Účastníci MS v hokeji 2019
Kategória:Účastníci MS v hokeji 2021
Kategória:Účastníci MS v hokeji 2022
Kategória:Účastníci MS v hokeji 2023
Kategória:Účastníci MS v hokeji 2024
Kategória:Účastníci MS v hokeji 2025
Kategória:Hokejisti na Zimných olympijských hrách 2018
Kategória:Hokejisti na Zimných olympijských hrách 2022
Kategória:Hokejisti na Zimných olympijských hrách 2026